Það verður skemmtilegt að fylgast með jóladagatali Listasafnsins í desember , hérna fyrir neðan má sjá innpakkaðar myndir sem verða opnaðar á hverjum degi fram að jólum . Það var hann Njáll Ragnarsson sem fékk að opna fyrstu myndina í gær 1. desember , tveir fyrstu dagarnir eru hérna fyrir neðan . Listasafn Vestmannaeyja hýsir rösklega 800 listaverk eftir um 160 nafngreinda listamenn . Meðal verka safnsins eru málverk eftir Ásgrím Jónsson , Gerði Helgadóttur , Gunnlaug Scheving , Leif Breiðfjörð og Tryggva Ólafsson . Auk þess eru hér 38 málverk eftir Jóhannes Kjarval og mun hvergi utan Kjarvalsstaða sjálfra að finna stærra Kjarvalssafn . Meginþorrinn er hins vegar verk Eyjalistamanna á borð við Guðna Hermansen , Júlíönu Sveinsdóttur , Sverri Haraldsson , Svein Björnsson , Engilbert Gíslason og Ágúst Petersen , svo nokkur nöfn séu nefnd . Að þessu sinni drögum við fram úrval verka safnsins með þeim nýstárlega hætti að afhjúpa eitt málverk á dag fram undir jól , á svipaðan hátt og hefðbundið jóladagatal opnar á veraldleg sætindi á hverjum nýjum degi . Listaverkin sem eru valin eiga það eitt sameiginlegt að vera hluti af Listasafni Vestmannaeyja og sýna þannig hversu fjölbreytt og merkileg listaflóra safnið er . Sýningin stendur fram til 24. janúar . 1. desember , Sigmund Jóhannsson ( 1931 - 2012 ) Hús og bátur í vetrarskrúða 2. desember , Jónas Gðumundsson ( 1930 - 1985 ) Glófaxi og Lóðsinn .